CELEX: 32009R0936
Language: lv
Date: 2009-10-07 00:00:00
Title: Komisijas Regula (EK) Nr. 936/2009 ( 2009. gada 7. oktobris ), ar ko piemēro līgumus starp Eiropas Savienību un trešām valstīm par konkrētu stipro alkoholisko dzērienu savstarpēju atzīšanu

8.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 264/5
            
         
      KOMISIJAS REGULA (EK) Nr. 936/2009
   (2009. gada 7. oktobris),
   ar ko piemēro līgumus starp Eiropas Savienību un trešām valstīm par konkrētu stipro alkoholisko dzērienu savstarpēju atzīšanu
   (kodificēta versija)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (1) un jo īpaši tās 27. pantu,
   tā kā:
   
               (1)
            
            
               Komisijas 1994. gada 1. jūnija Regula (EK) Nr. 1267/94, ar ko piemēro līgumus starp Eiropas Savienību un trešām valstīm par konkrētu stipro alkoholisko dzērienu savstarpēju atzīšanu (2), ir būtiski grozīta (3). Skaidrības un praktisku iemeslu dēļ minētā regula ir jākodificē.
            
         
               (2)
            
            
               Eiropas Savienība sarakstes veidā ir noslēgusi līgumu ar Amerikas Savienotajām Valstīm un parakstījusi līgumu ar Meksikas Savienotajām Valstīm par konkrētu stipro alkoholisko dzērienu atzīšanu un aizsardzību. Minētie līgumi paredz noteiktu laiku piemērot normatīvos aktus un administratīvos pasākumus, lai izpildītu tur izklāstītās saistības. Lai nodrošinātu attiecīgajiem produktiem garantijas attiecībā uz kontroli un aizsardzību, būtu jāizveido to produktu saraksts, kas iekļauti Eiropas Savienības noslēgtajos līgumos.
            
         
               (3)
            
            
               Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
            
         IR PIEŅĒMUSI ŠO REGULU.
   1. pants
   1.   Šīs regulas I pielikumā iekļautajā sarakstā norādīto trešo valstu produktu aprakstus var izmantot tikai produktiem, kurus ražo saskaņā ar attiecīgo trešo valstu normatīvajiem aktiem.
   2.   Uz produktiem, kas minēti 1. punktā, attiecas Regulas (EK) Nr. 110/2008 24. panta 1. punktā minētie stipro alkoholisko dzērienu aizsardzības un kontroles pasākumi saskaņā ar nosacījumiem, kuri paredzēti līgumos ar attiecīgajām trešām valstīm.
   2. pants
   Regulu (EK) Nr. 1267/94 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 7. oktobrī
      
         
            Komisijas vārdā –
         
            Komisijas locekle
         
         Mariann FISCHER BOEL
         
      
   
   
      (1)  OV L 39, 13.2.2008., 16. lpp.
   
      (2)  OV L 138, 2.6.1994., 7. lpp.
   
      (3)  Skatīt II pielikumu.
   
      I PIELIKUMS
      
                  Produkta apraksts
               
               
                  Izcelsmes valsts
               
            
                  
                     Tennessee Whisky/Tennessee Whiskey
                  
               
               
                  Amerikas Savienotās Valstis
               
            
                  
                     Bourbon Whisky/Bourbon Whiskey/Bourbon, kura apraksts ir kā Bourbon Whiskey
                  
               
               
                  Amerikas Savienotās Valstis
               
            
                  
                     Tequila
                  
               
               
                  Meksikas Savienotās Valstis
               
            
                  
                     Mezcal
                  
               
               
                  Meksikas Savienotās Valstis
               
            
   
      II PIELIKUMS
      
         Atceltā regula ar tās grozījumu
      
      
                  Komisijas Regula (EK) Nr. 1267/94
               
               
                  (OV L 138, 2.6.1994., 7. lpp.)
               
            
                  Komisijas Regula (EK) Nr. 1434/97
               
               
                  (OV L 196, 24.7.1997., 56. lpp.)
               
            
   
      III PIELIKUMS
      
         Atbilstības tabula
      
      
                  Regula (EK) Nr. 1267/94
               
               
                  Šī regula
               
            
                  1. pants
               
               
                  1. pants
               
            
                  —
               
               
                  2. pants
               
            
                  2. pants
               
               
                  3. pants
               
            
                  Pielikums
               
               
                  I pielikums
               
            
                  —
               
               
                  II pielikums
               
            
                  —
               
               
                  III pielikums